પેરિસ, તા.22: ગત ચેમ્પિયન કિંદાબી શ્રીકાંત, ઓલિમ્પિક સિલ્વર સ્ટાર પીવી સિંધુ અને અનુભવી શટલર સાઇના નેહવાલની નજર મંગળવારથી અહીં શરૂ થઇ રહેલ ફ્રેંચ ઓપનમાં શાનદાર દેખાવ કરીને વર્ષનો પહેલો બીડબ્લ્યૂએફ ખિતાબ જીતવા પર રહેશે. દુનિયાની 10મા નંબરની ખેલાડી સાઇના ડેનમાર્ક ઓપનમાં ફાઇનલ સુધી પહોંચી હતી. જ્યાં તેને ફરી એકવાર નંબર વન તાઇ જૂ યિંગ સામે હાર સહન કરવી પડી હતી. જ્યારે કે. શ્રીકાંત ડેનમાર્ક ઓપનમાં સેમિ ફાઇનલ સુધી પહોંચ્યો હતો. શ્રીકાંત માટે ડેનમાર્ક ઓપનથી આગળ વધીને ફ્રેંચ ઓપનનો તેનો ખિતાબ જાળવી રાખવાની કસોટી રહેશે.